A Lehel téri metrómegálló kijáratát undorító lötty árasztotta el szerda reggel - tudtuk meg olvasónktól, Zsolttól.

Azt írta a helyszínről, hogy a barnás színű lötty elég gyorsan terjed, elképzelhetőnek tartja, hogy emiatt lezárják majd az állomást.

"Most még csak az emberek próbálnak keresztül vágni rajta" - írta 9 óra 9 perckor az alábbi fotó kíséretében:

UPDATE: Közben megérkezett a válasz a BKV-tól. Azt írták,

egy ismeretlen személy kinyitotta a Lehel téri metróállomáson található tűzcsapot. Szakembereink haladéktalanul megkezdték a takarítási munkálatokat, ezzel egy időben megkezdődött az esemény kivizsgálása is. A vonatok közlekedését az esemény nem befolyásolta.

(Borítókép: Lehel téri metrómegálló 2019. február 20-án. Fotó: Olvasónk, Patrik / Index)